ત્રણ વર્ષનો કરાર આ વર્ષના એપ્રિલ મહિનાથી અમલી બનાવવામાં આવ્યો છે . વર્કર્સને તેમનો 80 ટકા વધારો પ્રથમ વર્ષમાં મળી જશે . જ્યારે બાકીનો વધારો પછીના બે વર્ષમાં મળશે . આ અંગે મારૂતિ ઉદ્યોગ કામદાર યુનિયનના મહામંત્રી કુલદીપ જંઘુએ જણાવ્યું કે ' અમે અમારા પગાર બાબતે મેનેજમેન્ટ સાથે કરાર કર્યો છે . કરારને પગલે પ્લાન્ટના કર્મચારીઓના માસિક પગારમાં સરેરાશ રૂપિયા 18,000નો વધારો થશે . આના પગલે જુનિયર વર્કરને પણ પગારમાં રૂપિયા 15,000નો વધારો મળશે . આ સૂચવે છે કે વર્કર્સ અને મેનેજમેન્ટ વચ્ચેના કોઇ પણ મુદ્દા વાટાધાટો થઇ ઉકેલી શકાય છે . ' મારૂતિ સુઝુકી ઇન્ડિયાના ચીફ ઓપરિટિંગ ઓફિસર ( એડમિનિસ્ટ્રેશન ) એસ વાય સિદ્દીકીએ જણાવ્યું કે ' ચાર મહિના અને 40 મીટિંગ બાદ અમે માનેસર અને ગુરગાંવના કર્મચારીઓને પગારમાં વધારો આપીને આનંદ અનુભવી રહ્યા છીએ . '